
Teitl: Yn dilyn eich profiad addysgu proffesiynol cyflwynwch ymateb adfyfyriol, sy’n dangos datblygiad yn ystod y profiad addysgu proffesiynol (PAP) sydd yn dangos sut ydych yn adfyfyrio yn feirniadol ar eich cynnydd personol.


Wrth ddod at ddiwedd yr ymarfer dysgu cyntaf mae’n deg i ddweud bod y profiad wedi bod yn un bythgofiadwy. Mae’r profiad wedi bod yn un wahanol i beth meddyliais, ond rydw i wedi dysgu llawer o bethau a fydd yn helpu’r ffordd rydw i’n edrych ar addysg a hefyd y ffordd byddwn i’n gobeithio addysgu yn y dyfodol. 

Ar ddechrau fy ymarfer dysgu cyntaf cefais y targed safon SAC 3.1.1 gan fy mentor sef i ddechrau gosod amcanion dysgu eglur. Doeddwn i ddim yn sicr sut i ddechrau gosod amcanion dysgu eglur i’r plant, ond i sicrhau cyrhaeddiad i’r targed yma dechreuais i lunio nod/au y dysgwyr o flaen llaw a’i rannu gyda’r mentor dosbarth cyn cyflwyno i’r plant. O ganlyniad i hwn cefais gymorth gan y mentor i sicrhau fy mod yn mynd ar y trywydd cywir, ac i sicrhau y gallai gosod amcanion dysgu yn annibynnol. Yn ôl Pitler a Stone (2012) “If students are aware of the intended outcome, then they know where their focus should lie”. Meddyliodd Pitler a Stone bod plant yn gallu gweld yr amcanion fel targed personol, a bod rhaid i’r plant cyrraedd y targed i lwyddo, ond gall y plant mesur eu mannau cychwyn unigol mewn perthynas â'r amcan dysgu a phenderfynu beth sydd angen eu sylw a lle mae angen cymorth gan yr athro/awes. Mae hwn yn helpu i leihau’r poeni ar bryder ynghylch eu gallu i lwyddo. Darganfyddais i oes oedd plentyn yn cael eu gamol am gyrraedd y nod a gwneud y gwaith, nad oedd yr unigolyn yna yn poeni am ofyn i mi am gymorth pan oedd angen. Yn debyg nodir yn y Parth Datblygiad Procsimol, gan Vygotsky ,“pan fydd myfyriwr yn y Parth Datblygiad Procsimol ar gyfer tasg benodol, bydd darparu'r cymorth priodol yn rhoi digon o "hwb" i'r myfyriwr gyflawni'r dasg”. Trwy ddysgu sut i osod amcanion dysgu eglur i’r plant CS maent wedi fy mharatoi i fynd at CA2 gyda’r strategaethau cywir i osod amrywiaeth o amcanion dysgu eglur mwy cymhleth i’r plant hŷn heb boeni. Rydw i'n hapus fy mod wedi llwyddo gyda fy nharged oherwydd heb i mi ddysgu sut i osod amcanion dysgu eglur i’r plant na fydd safon gwaith y plant at eu gorau o ganlyniad diffyg dealltwriaeth. 

Targed arall a chefais gan fy mentor oedd ‘i ddechrau deall gwybodaeth am strategaethau hybu ymddygiad wrth gyflwyno i’r dosbarth cyfan’, megis gwneud y gofrestr a sesiynau rhifau rhagorol. Dyma darged safon SAC S2. Mae’r targed yma yn holl bwysig i mi oherwydd os na fyddaf wedi dod dros y targed byddaf wedi dechrau gweld y plant yn mynd yn afreolus ac amharchus a fydd hwn wedi dechrau rhoi anhrefn i’r dosbarth. Bydd yr athro/awes a’r dosbarth yn dioddef oherwydd mi fydd yr athrawon yn cael hi’n anodd dysgu, ac mi fydd y plant yn dysgu llawer llai na beth ddylent heb arwyddo ymddygiad da. Dywed Llywodraeth Cymru (2012) bod “rheolau yn creu disgwyliadau clir i'r plant ac mae angen iddynt ddiffinio beth yw ymddygiad derbyniol”. Wrth wneud y gofrestr a rhifau rhagorol gyda’r dosbarth llawn dilynais eiriau pwysig Llywodraeth Cymru i gynnwys rheolau, ond cynhwysais y plant i helpu i ddatblygu'r rheolau yn synhwyrol oherwydd mi fydd hyn yn rhoi perchnogaeth iddynt a byddant yn fwy tebygol o dderbyn eu telerau ac amodau ac felly'n cydymffurfio. Defnyddiais reolau fy hun ar blant megis dim Saesneg, dim siarad, dwylo i fynd ayyb i hybu ymddygiad da, a dyna sut gwnes i ddod dros y targed yma. Roedd Skinner ei hun yn argymell y dylid “defnyddio atgyfnerthu'n aml (ee gwobrau) i addasu a dylanwadu ar ymddygiad myfyrwyr”. Nad oedd Skinner yn cytuno gyda chosbi disgyblion ond yn hytrach yn meddwl bod cosbau yn aneffeithiol ac yn achosi mwy o ymddygiad gwael gan ddisgyblion. I sicrhau dealltwriaeth  o wybodaeth am strategaethau hybu ymddygiad ar gyfer PAP 2, byddai’n cadw’n fwy cyson gan fod y plant yn hŷn, ond byddai’n atgyfnerthu’r arferion oherwydd pan fydden nhw’n cael eu sefydlu bydd y gwersi yn fwy pleserus a chynhyrchiol i bawb.

Mewn addysg heddiw llwyddiant ysgolion i’w i sicrhau llwyddiant i bob myfyriwr, ac felly'r targed nesaf a chefais gan fy mentor yw safon SAC S3.2 ,sef i ddechrau asesu cynnydd dysgwyr’ yn sicrhau cynnydd llwyddiant i bob dysgwr. Yn gyswllt i’r targed noda Safer a Fleischman (2005) “The teacher measures the student's academic progress regularly (weekly, biweekly, or monthly) using probes—brief, easily administered measures. Each of the probes samples the entire range of skills that the student must learn”. Golyga’r dyfyniad bod rhaid i mi fel athrawes ddechrau asesu cynnydd pob dysgwyr trwy asesu’r plant ar ddechrau fy mhrofiad addysgu, yng nghanol fy mhrofiad a hefyd ar ddiwedd fy mhrofiad. Os yw’r plant yn gwella cynnydd eu gwaith yn ystod yr wythnosau rwyf yn addysgu, dyna pryd byddai wedi llwyddo i gyflawni’r targed yma. I gadw golwg ar gynnydd y dysgwyr cofnodais i lefel a gallu pob plentyn ar gofnod olrhain gan nodi targed i bob plentyn hefyd i weithio/datblygu arno yn ystod weddill fy amser yn addysgu nhw. Amlyga Vygotsky (1978) bod “each student operates within a range of ability and that educators would best facilitate learning by presenting students with work that challenges without overwhelming them”. Yn gyswllt dywed Estyn (2016-17) bod “targedau yn aml yn rhy amwys ac nid ydynt yn ddigon heriol”. Mewn geiriau eraill dysgais fod raid herio’r plant hyd yn oed pan mae’r gwaith yn galed, ac os na fydd heriau gan y plant sut gallai asesu cynnydd y dysgwyr? I lwyddo gyda’r targed yma yn CA2 byddai’n ymgyfarwyddo gyda’r lefelau cyn dod i adnabod y plant. Yn ogystal byddai’n rhaid i mi dal ati i ddefnyddio’r cofnod olrhain yn yr ail ran o ymarfer dysgu oherwydd heb asesu cynnydd y dysgwyr ni fyddai’n gallu gweld os yw’r plant yn gwneud cynnydd yn eu tasgau a hefyd os nad oes cynnydd sut gallai ddatblygu fy strategaethau addysgu.

Yn fy marn i rydw i’n meddwl fy mod gen i lawer o gryfderau ar ôl profiad addysgu rhan gyntaf ond hefyd mae lle i wella, datblygu a derbyn targedau newydd yn ystod yr ail ran o’r profiad addysgu. Un targed a ddewisais ar gyfer fy hun yw datblygu fy hyder trwy addysgu’r dosbarth cyfan yn lle grwpiau bach. Hoffwn gyflawni’r targed yma ar ddiwedd fy mhrofiad gan addysgu’r dosbarth cyfan yn CA2 yn yr ail ran o’r profiad. Yn ogystal rydw i’n teimlo bod fy nharged cyntaf sef S3.1.1 yn cael eu heffeithio o ganlyniad diffyg hyder hefyd. Trwy osod nodau amcanion dysgu mae’n hawdd colli hyder yn gyflym os nad yw’r nodau amcanion hynny yn ddigon eglur, a bod y dysgwyr ddim yn deall. Gwelir hefyd yn rhai o’r taflennu BWA’S a lenwais fod diffyg hyder yn fy nhynnu i nôl yn y profiad trwy deimlo’n nerfus am fwyafrif y dyddiau. Credaf fod fy hyder yn mynd i dyfu gyda mwy o brofiad wrth i’r addysgu mynd ymlaen. Fy nod ar ddiwedd y profiad addysgu yw anelu i lwyddo gyda’r targed personol fy hun trwy weithio gydag amrywiaeth o grwpiau gallu bach ar ddechrau’r ail ran o’r profiad, ac yna yn ddechrau cynyddu’r niferoedd yn y grwpiau nes fy mod yn dysgu’r dosbarth cyfan. Ar y llaw arall, yn bersonol rydw i’n meddwl bod fy nghynlluniau gwersi yw un o’r prif bethau sy'n gryf ,oblegid cynnwys da sy’n llawn fanylder sydd yn ateb y blychau FfLlRh, ADCDF, FFCD & YCC. Yn ystod y profiad hyd yn hyn rwy’n teimlo bod fy nghynlluniau wedi cryfhau oherwydd nad oeddwn yn sicr sut i rannu’r cynlluniau i alluoedd gwahanol, ond ar ôl bach o gymorth gan fy mentor dosbarth dysgais sut i ddefnyddio’r un sgiliau ar gyfer pob disgybl, hyd yn oed bod y cynlluniau wedi’i gwahaniaethu ar gyfer grwpiau gallu gwahanol.

Yn ystod rhan dau o’r profiad addysgu hoffwn i drosglwyddo popeth a ddysgais o’r CS yn syth at CA2 ond yn well a gryfach nag o’r blaen. Hoffwn i drio fy ngorau glas trwy gydol yr ail ran o’r profiad addysgu er mwyn paratoi fy hun i fod yn athrawes frwdfrydig yn y dyfodol. Rwy’n teimlo’n awyddus i gyflawni’r targedau sydd i ddod fel y gallai i herio fy hun i ddeall a chyflawni gwaith o safon dda. Argymhella Goldberg (2003) “You cannot achieve greatness by working from 8:30 a.m. to 3:00 p.m. Teaching, like every other serious profession, requires time”. Rydw i’n cytuno’n llwyr gyda Goldberg oherwydd trwy gydol fy mhrofiad addysgu dysgais nad yw cynlluniau nac addysgu o safon uchel yn digwydd o fewn clic bys. Dysgais fod rhaid cymryd amser ym mhopeth er mwy sicrhau cynlluniau o lefel cryf fel gall y plant gwneud gwaith o safon cryf.

Rydw i’n ymwybodol bod yr ail flwyddyn yn mynd i fod yn anoddach byth ac yn heriol iawn, ond gobeithiaf y gallai i gyflawni gwaith da er mwyn ddechrau’r ail flwyddyn yn frwdfrydig, ac yn llawn gwybodaeth fy mod wedi ennill o’r profiad bythgofiadwy hwn.

